CELEX: 32019R0926
Language: hr
Date: 2019-06-03 00:00:00
Title: Provedbena uredba Komisije (EU) 2019/926 оd 3. lipnja 2019. o razvrstavanju određene robe u kombiniranu nomenklaturu

6.6.2019   
               
               
                  HR
               
               
                  Službeni list Europske unije
               
               
                  L 148/16
               
            
         PROVEDBENA UREDBA KOMISIJE (EU) 2019/926
         оd 3. lipnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. lipnja 2019.
            
               
                  Za Komisiju,
               
               
                  u ime predsjednika,
               
               Stephen QUEST
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).
      
      
         
            PRILOG
            
                        Opis robe
                     
                     
                        Razvrstavanje
                        (oznaka KN)
                     
                     
                        Obrazloženje
                     
                  
                        (1)
                     
                     
                        (2)
                     
                     
                        (3)
                     
                  
                        Predmet veličine otprilike 160 × 54 × 38 cm i težine otprilike 1,5 kg, sastoji se od dva spojena sloja tekstilnog materijala i materijala za punjenje od plastičnih masa celularne strukture iznutra. Unutarnja strana tekstilnog materijala obložena je plastikom.
                        Predmet ima naslon koji se sastoji od sklopivog okvira izrađenog od metalnih šipki, koji je djelomično ugrađen u proizvod. Vreća za čuvanje ušivena je u rub naslona. Visina naslona može se podešavati s pomoću remena s plastičnom kopčom.
                        Predmet se može sklopiti radi prenošenja ili čuvanja. U gornje uglove naslona ušiven je remen za nošenje, a s pomoću više traka za pričvršćivanje („čičak” traka) naslon se može pričvrstiti na površinu za ležanje pri prenošenju ili čuvanju.
                        Predstavljen je kao ležaj za kampiranje ili za plažu.
                        Vidjeti sliku (*1).
                     
                     
                        6306 90 00 
                     
                     
                        Razvrstavanje se utvrđuje u skladu s općim pravilima 1, 3(b) i 6 za tumačenje kombinirane nomenklature i nazivima oznaka KN 6306  i 6306 90 00 .
                        Bitnu značajku proizvoda u smislu općeg pravila o tumačenju 3(b) daje tekstilni materijal jer on čini glavni dio površine.
                        S obzirom na svoje objektivne značajke (mala težina, obloženost plastikom za zaštitu, brzo sastavljanje i pospremanje te jednostavno prenošenje) predmet je osmišljen za upotrebu na otvorenom ili za nošenje, primjerice, na kampiranje, plažu itd., gdje se upotrebljava privremeno (vidjeti i Napomene s objašnjenjem kombinirane nomenklature za podbroj 6306 90 00 ).
                        Razvrstavanje proizvoda u tarifni broj 9404  kao oprema za krevete i slični proizvodi isključeno je jer predmet nije osmišljen za opremanje kreveta niti je sličan madracu ili nekom sličnom predmetu.
                        Proizvod se stoga razvrstava pod oznaku KN 6306 90 00  kao ostali proizvodi za kampiranje.
                     
                  
               (*1)  Slika služi isključivo u informativne svrhe.